SSP เซ็นฯสร้าง “วินด์ฟาร์มเวียดนาม” 48 MW เล็ง COD ต.ค. 64
SSP เซ็นสัญญาสร้าง “วินด์ฟาร์มเวียดนาม” 48 MW เล็ง COD ต.ค. 64
20 ส.ค. 2563

บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP แจ้งว่า ตามที่คณะกรรมการบริษัท เมื่อวันที่ 27 ก.พ.63 มีมติอนุมัติให้บริษัทเข้าลงทุนในบริษัทร่วมทุน Truong Thah Tra Vinh Wind Power Joint Stock Company (TTTV) ซึ่งบริษัทถือหุ้น 80% และเป็นผู้ดำเนินโครงการโรงไฟฟ้าพลังลมในประเทศเวียดนาม โดยมีสัญญาซื้อขายไฟฟ้า 48 เมกะวัตต์กับการไฟฟ้าเวียดนาม (Vietnam Electricity) นั้น
ทั้งนี้ บริษัทแจ้งว่า TTTV ได้ลงนามในสัญญาจ้างออกแบบวิศวกรรม จัดหาและก่อสร้าง (Engineering Procurement and Construction Contact  EPC Contract) กับ HDEC-Sinohydro Consortium ซึ่งประกอบด้วย Powerchina Huadong Engineering Corporation Limited และ Sinohydro Corporation Limited แล้ว เมื่อวันที่ 17 ก.ค.63 และมีกำหนดเปิดดำเนินการเชิงพาณิชย์ภายในเดือนต.ค.64